இப்பகுதியில், இருந்த எம்.ஆர்.ராதா காலனி, பிரபல நடிகர் எம்.ஆர்.ராதாவின் பண்ணை இல்லமாக இருந்தது. அவர் தனது "பாய்ஸ்" நிறுவனத்தை இங்கிருந்து நடத்தினார். "பாய்ஸ் கம்பெனி" தமிழ் திரையுலகிற்கு நுழைவுச் சீட்டாக இருந்தது. "பாய்ஸ்" நிறுவனத்தின் சில நடிகர்களில் தனது 10 வயதில், திருச்சிராப்பள்ளிக்குச் சென்று சங்கிலியாண்டபுரத்தில் பாய்ஸ் நாடகக் குழுவில் சேர்ந்து மேடை நாடகங்களில் பங்கேற்கத் தொடங்கிய சிவாஜி கணேசன், சிவாஜி கணேசனை மேடை நாடகத்துறைக்கு அறிமுகம் செய்து வைத்த காக்கா ராதாகிருஷ்ணன் ரவிச்சந்திரன் போன்றவர்கள் ஆவர். 

நடிகர் திலகம் சிவாஜி கணேசன், தனது 10வது வயதில், இங்கு குடிபெயர்ந்து மேடை நாடகங்களில் நடிக்கத் தொடங்கினார். "பாய்ஸ்" நாடக குழு பயிற்சியாளர்களிடமிருந்து, நடிப்பு மற்றும் நடனம் கற்கும் வாய்ப்பு அவருக்கு கிடைத்தது. பரதநாட்டியம், கதக் மற்றும் மணிப்பூரி நடன வடிவங்களில் பயிற்சி பெற்றார். சிவாஜி கணேசன் சங்கிலியாண்டபுரத்தில் உள்ள தனது உறவினர் வீட்டில் தங்கியிருந்தபோது "பாய்ஸ்" நிறுவனத்தால் கண்டுபிடிக்கப்பட்டு பின்னர் நடிப்புத் துறையில் அதிக உயரத்திற்கு சென்றார். இந்த காலனியில் ஒரு திரை அரங்கு, பயிற்சி செய்ய ஒரு மேடை அமைப்பு மற்றும் எம்.ஆர்.ராதாவின் சமாதி ஆகியவை இருந்தன. எம். ஆர். ராதா அவர்களின் பிரபலமான குழந்தைகள் ராதிகா, ராதா ரவி, நிரோஷா ஆகியோர் தங்கள் குழந்தை பருவத்தை இங்கு கழித்தனர். வீட்டு மனை சொத்துக்களின் வளர்ச்சிக்காக இன்று அது முற்றிலும் இடிக்கப்பட்டுள்ளது.

பிற தகவல்
பேருந்து பாதை அணுகல்
பிரபலம்
பாய்ஸ் கம்பெனி